《学中早起听讲诗》
南北朝·周弘正

诘朝参下座，闲步出重闱。北堂月稍隐，南枝鹤已飞。

早霜垂霭霭，初雾上霏霏。严唱虽罢柝，高门尚掩扉。

既伤年绪促，复嗟心事违。平生爱山海，宿昔特精微。

未解轻身去，唯应下第归。

作者简介：（496—574）南朝陈汝南安成（今河南汝南县东南）人，字思行。周颙孙。年十岁，通《老子》、《周易》，十五补国子生。起家梁太学博士。累迁国子博士，于士林馆讲授，听者倾朝野。博学，善谈玄及占候，兼明释典，当世名僧亦多请质疑滞。侯景占建康，附景为太常，掌礼仪。后投元帝，授黄门侍郎，迁左户尚书，加散骑常侍，校雠秘府图籍。入陈，累迁侍中、尚书右仆射。侍东宫讲《论语》、《孝经》。撰有《周易讲疏》等。